《参高亭 其二》
明代·张元祯

冰天桂海满才名，皓发童颜称上卿。江右到来三尺重，扁舟归去一帆轻。

雪消南浦伤心碧，梅吐西湖扑鼻清。欲卸朝衫恐难必，寿朋胥试有深情。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。